2020. gada 2. jūnijā Rīkojums Nr. 292

Rīgā (prot. Nr. 38 47. §)

**Par pašvaldību investīciju projektu izvērtēšanas komisiju**

1. Saskaņā ar Ministru kabineta 2020. gada 12. maija noteikumu Nr. 278 "Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību" 5. punktu izveidot komisiju pašvaldību iesniegto investīciju projektu, kas nav Eiropas Savienības fondu pārējās ārvalstu finanšu palīdzības līdzfinansētie projekti, izvērtēšanai (turpmāk – komisija) šādā sastāvā:

Komisijas priekšsēdētāja

I. Oša – Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos

Komisijas priekšsēdētāja vietnieks

R. Bremšmits – Vides aizsardzības un reģionālās attīstības ministrijas Reģionālās politikas departamenta direktors

Komisijas locekļi:

K. Cirsis – Zemkopības ministrijas valsts sekretāra vietnieks

K. Grieze – Satiksmes ministrijas Autosatiksmes departamenta Autoceļu nodaļas vadītājs

A. Grinbergs – ekonomikas ministra padomnieks ekonomikas jautājumos

Z. Krūkle – Vides aizsardzības un reģionālās attīstības ministrijas Investīciju politikas departamenta direktora vietniece vides, klimata un valsts budžeta jautājumos, Vides investīciju nodaļas vadītāja

K. Ploka – finanšu ministra padomniece

2. Komisijas locekļa prombūtnes laikā komisijas darbā piedalās cits institūcijas pilnvarots pārstāvis.

3. Komisijas priekšsēdētājs, ja nepieciešams, komisijas darbā var pieaicināt citus speciālistus vai ekspertus ar padomdevēja tiesībām.

4. Komisijas nolikumu apstiprina vides aizsardzības un reģionālās attīstības ministrs.

5. Komisijas darbu tehniski nodrošina Vides aizsardzības un reģionālās attīstības ministrija atbilstoši kārtējam gadam piešķirtajiem valsts budžeta līdzekļiem.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce